A Bizottság 440/91/EGK rendelete

(1991. február 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 53/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat bármely más olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. február 25-én.

a Bizottság részéről

Christiane Scrivener

a Bizottság tagja

[1] HL L 7., 1991.1.10., 14. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | Besorolás KN-kód | Indoklás |

(1) | (2) | (3) |

1.Mélyfagyasztott, készre kevert tészta, amely margarin, zsír, víz, élesztő és tojás hozzáadásával, elsősorban búzalisztből készült, valamint marcipánnal, cukorral, kukoricakeményítővel, vízzel és margarinnal töltött.Kiolvasztást követő formájában a termék sütésre kész. | 19012020 | A besorolást a Kombinált Nómenklatúra 1. és 6. általános értelmezési szabályának rendelkezései, valamint az 1901 és az 19012000 KN-kód megfogalmazása határozza meg (lásd még az 19012000 és az 1905 KN-kódhoz fűzött magyarázó megjegyzéseket is). |

2.Por alakú termék, amely 30 %-ban nátrium-kazeinátból, 69 %-ban fölözött tejből és 1 %-ban hidrolizált növényi olajból áll, az alábbi analitikai jellemzőkkel (tömegszázalék): | 19019090 | A besorolást a Kombinált Nómenklatúra értelmezésének 1. és 6. általános értelmezési szabályának rendelkezései, valamint az 1901, az 190190 és az 19019090 KN-kód megfogalmazása határozza meg. |

Fehérjék… | 50,5 |

Laktóz… | 34,6 |

Cendre sajt… | 7,4 |

Tejzsírok… | 1,5 |

Hidrolizált növényi olaj… | 1,0 |

Nedvességtartalom… | 5 |

| | | A 4. árucsoportot ki kell zárni a hidrolizált növényi olaj és a nátrium-kazeinát jelenléte miatt. |

3. Kiskereskedelmi forgalomba hozatal céljából csomagolt készítmény zselatinkapszulák formájában. Minden kapszula 1222 mg lecitint és 28 mg glicerint tartalmaz.

| 21069091 | A besorolást a Kombinált Nómenklatúra értelmezésének 1. és 6. általános értelmezési szabályának rendelkezései, a 30. árucsoporthoz fűzött 1. a) megjegyzés, valamint a 2106, a 210690 és a 21069091 KN-kód megfogalmazása határozza meg. A sem gyógyászati, sem betegségmegelőző célra nem szolgáló termék táplálékkiegészítőnek tekintendő a Harmonizált Rendszer 2106 kódjához fűzött magyarázó megjegyzésekben említettek szerint. |

--------------------------------------------------